Lieky od bolesti uší
Poprípade, nejaké iné lieky od bolestí uší, ktoré by mohli byť účinné.
Dobrý deň,
ďakujeme za prejavenú dôveru.
Na zmiernenie bolesti uší sú určené ušné kvapky s lokálnym anestetikom
Otipax
. Aplikujú si 4kvapky maximálne 3 x denne v polohe ľahu. Po aplikácii je potrebné takto zotrvať cca 3 minúty.
Na systémovú liečbu bolesti sú dostupné lieky od bolesti vo viacerých formách, či už sú to tablety, šumivé tablety, sirupy alebo čapíky. Základnou látkou na tlmenie miernej až stredne silnej bolesti bez protizápalového účinku je
paracetamol
. Nachádza sa vo viacerých voľnopredajných prípravkoch buď samostatne, alebo
v kombinácii s kofeínom
a s inými látkami na posilnenie analgetického účinku. Veľkou výhodou je, že nedráždi žalúdok. Maximálna doba liečby bez dohľadu lekára môže byť 10 dní.
V prípade, že bolesť neustupuje, sú liečivami druhej voľby nesteroidné protizápalové látky,
ibuprofén
,
diklofenak
,
naproxén
a
kyselina acetylsalicylová
. Používajú sa najmä v terapii zápalových a degeneratívnych ochorení pohybového aparátu. Lieky s obsahom týchto látok je potrebné užiť po jedle kvôli riziku vzniku žalúdočných ťažkostí.
Kvapky do uší neodporúčam bez porady s lekárom kombinovať s inými lokálne aplikovaným liekom. Ak sa príznaky do 3 dní nezmiernia, alebo nastane zhoršenie príznakov, je potrebné absolvovať lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová